text: Motorcyklist væltet på motorvejen - lange køer nordpå
  13 juli 2018 kl. 11.29
  Ferietrafikken mod syd er fredag eftermiddag næsten gået i stå syd for Kolding. Motorcyklist væltet på motorvej E 45.
  Trafikken på motorvejen omkring Kolding står nærmest stille i sydgående retning. En motorcykel og to personbiler er kørt sammen og spærrer det ene spor ved Kolding Syd-afkørslen.
  - Det er formodentligt sket i forbindelse med opbremsning. Motorcyklisten er kommet til skade, men er dog ved bevidsthed, fortæller vagtchef hos Sydøstjyllands Politi, Jeppe Thranum, til TV SYD.
  Der er tale om store kødannelser nord for uheldsstedet. Dog står trafikken ikke helt stille, da det ene spor stadig er farbart. Politi og redningsmandskab er på stedet.
  Vejdirektoratet melder, at der vil gå mindst en time endnu (kl. 14.30), før trafikken igen kører normalt.
  Uheld på E45 lige ved frakørsel &lt;65a&gt; Kolding S. i sydgående retning, giver i øjeblikket kødannelser og forlænget rejsetid. Politi og redning arbejder på stedet, og der er et spor farbart forbi uheldet. #dktrafikinfo
  
  